GiliGold/VAD_KnessetCorpus huggingface dataset:
משה גפני: המערכת הדמוקרטית פועלת על-פי המערכת הפוליטית.
משה גפני: דיברתי עם חברי הוועדה בגלל שאני עושה כאן מהלך קצת מסוכן.
משה גפני: הרי האופוזיציה יכולה פתאום לתפוס אותי במליאה לא מוכן.
משה גפני: לכן, אני רוצה להגיד שבשבוע שעבר דיברתי עם יושבת-ראש הסיעה, חברת-הכנסת דליה איציק, שהפנתה לחבר-הכנסת רוני בר-און.
משה גפני: שוחחתי עם חבר-הכנסת רוני בר-און.
משה גפני: דיברתי עם חבר-הכנסת חיים אורון.
משה גפני: אמרתי שאני רוצה לפצל דברים שאינם שנויים במחלוקת, כדי שחוק ההסדרים יהיה חוק יותר מצומצם ויותר קטן.
משה גפני: קיבלתי את הסכמתם.
משה גפני: לכן, אני מביא את זה.
משה גפני: לכן, חברת-הכנסת אדטו, שאת איש מקצוע בעניין הזה - אם לך היו השגות על החוק, לא הייתי מביא את זה להצבעה.
משה גפני: ואז, זה היה הולך למסלול הפוליטי; היו באים להצביע, ולא יודעים על מה ומצביעים בעד ונגד, קואליציה ואופוזיציה, וזה לא יפה.
משה גפני: אני חושב שמה שאפשר למנוע צריך למנוע.
משה גפני: לכן, הבאתי למליאה כבר חמישה פיצולים, ואני רוצה להביא עוד.
משה גפני: זה אחד הדברים שאני חושב שצריך לעשות.
משה גפני: אם לא היתה הסכמה עם קופות-החולים או שאת היית אומרת "יש פה נזק לחולה" - כמובן שהייתי מסכים, ואז גם הייתי מנסה להתדיין עם הממשלה למצוא לזה פתרון.
משה גפני: מכיון שהגענו להסכמה, אני מבקש לאשר את החוק הזה; במידה והכנסת תאשר את הפיצול, אני אביא אותו שלא במסגרת חוק ההסדרים אלא כחוק נפרד לאחר מיצוי הדיון בעניין הזה.
משה גפני: מי בעד אישור סעיף 31 - ירים את ידו?
משה גפני: ה צ ב ע ה     בעד - פה אחד נגד - אין נמנעים - אין פרק ז' (בריאות) סעיף 31 (שיטת ההתחשבנות בין קופ"ח לבתי חולים) להצעת חוק המדיניות הכלכלית לשנים 2011 ו-2012 (תיקוני חקיקה), התשע"א-2010, התקבל.
משה גפני: הסעיף אושר פה אחד.
משה גפני: אני מבקש להביא את הבקשה לפיצול למליאת הכנסת.
משה גפני: אנחנו עוברים עכשיו למה ששנוי במחלוקת לפחות מבחינת הניסוח: פרק י"ב (מסים - מס הכנסה) - סעיף 46(3) פקודת מס הכנסה (ביטול הכרה בהוצאות אש"ל).
משה גפני: האם חילקו את שני הנוסחים לחברים?
משה גפני: הסבירי את ההבדל בין הנוסחים.
שגית אפיק: ההצעה, שהביאה הממשלה במסגרת הצעת חוק ההסדרים ושנדונה בישיבה הקודמת, באה בהמשך לביטול תקנות האש"ל.
אמנון כהן: איפה זה בכחול?
שגית אפיק: נוסח סעיף 46(3) לדיון - עמוד 85.
אמנון כהן: פיצלנו את זה - לא?
שגית אפיק: זה לא פוצל.
משה גפני: לא. זה גם לא יפוצל.
משה גפני: זה שנוי במחלוקת.
אמנון כהן: פוצל פה משהו של הסטודנטים - נכון?
משה גפני: הנושא של הסטודנטים פוצל בהסכמה, אבל הוא פוצל באופן כזה שהוא לא יעלה עד ה-31 בדצמבר.
משה גפני: הוא יידון בינואר.
שגית אפיק: נושא המע"מ של הסטודנטים כבר--
משה גפני: --כבר אושר.
שגית אפיק: הוא לא אושר.
שגית אפיק: אושר פיצול.
משה גפני: האם עדיין לא אושר הסעיף עצמו?
שגית אפיק: החוק עצמו עדיין לא עלה.
שגית אפיק: יכול להיות שהוא יעלה היום.
שגית אפיק: הפיצול אושר.
שגית אפיק: היום יש עוד שני פיצולים.
משה גפני: המליאה גם עובדת לאט.
משה גפני: צריך להתקדם עם הפיצולים במליאה.
שגית אפיק: זה היה מונח שבוע וחצי.
שגית אפיק: זה חנוכה, והם גם מביאים רק בימי שני.
משה גפני: רציתי לתקוף משהו, אבל את אמרת "חנוכה" - והשתקת אותי.
שגית אפיק: בישיבה הקודמת נדון הנושא של הוצאות אש"ל.
שגית אפיק: לפי הנוסח שהובא בהצעת החוק בכחול, בסעיף 46(3), מבוקש להחריג את הוצאות האש"ל מסעיף 32 לפקודת מס הכנסה כך שהוא ייכנס בפסקה (1) והוא לא יוּתר בניכוי.
שגית אפיק: אחת הטענות, שעלתה בוועדה, היא לגבי כל מיני הוצאות אש"ל שכרוכות בלינה או הוצאות אש"ל אחרות שיבוא הנישום ויצליח להוכיח שהן הוצאות שכרוכות ושלובות בתהליך הפקת ההכנסה.
שגית אפיק: בסופה של הישיבה ביקש היושב-ראש שאנחנו ננסה לנסח משהו שיאפשר לנישום כן להוכיח הוצאות אש"ל במצבים ספציפיים.
שגית אפיק: למען האמת, התקשינו למצוא נוסח שיאמר את זה בצורה ברורה, משום שהנוסח האמיתי הוא פשוט לא להכניס את הוצאות האש"ל; מבחן האינצידנטליות מופיע בפסקה (1) ממילא.
שגית אפיק: אבל, כדי לא להשיב את פני הוועדה בלא כלום, ניסחנו פסקה נפרדת - אפשר לראות זאת בנוסח השני - שאומרת שלא יותרו בניכוי "הוצאות שהוציא יחיד בשל ארוחותיו מחוץ למקום ההשתכרות שאינן הוצאות כרוכות ושלובות בתהליך הפקת ההכנסה, כמשמעותן בפסקה (1)", שם מוגדר מבחן האינצידנטליות שהוועדה הכניסה במסגרת הדיון בהוצאות מטפלת.
שגית אפיק: זו ההצעה שבעצם כן תאפשר פתח צר מאד בכל זאת להוכיח הוצאות אש"ל לגבי נישום ספציפי.
משה גפני: האם אפשר להגיע לנוסח מוסכם?
מיכל הנר-דויטש: אל"ף, --
משה גפני: --אל"ף, לא.
מיכל הנר-דויטש: אל"ף, אנחנו מדברים על הוצאות בשל ארוחות שהוצאו בין במקום ההשתכרות ובין מחוצה לו, ובנוסח המוצע אתם מדברים רק על מחוצה לו.
מיכל הנר-דויטש: אנחנו מדברים על גם וגם.
מיכל הנר-דויטש: מה שאנחנו מנטרלים - - -
שגית אפיק: האם בתקנות היה לךְ גם וגם?
מיכל הנר-דויטש: בין במקום ההשתכרות ובין מחוצה לו.
מיכל הנר-דויטש: אנחנו באים ליישר קו.
מיכל הנר-דויטש: אני חושבת שהחקיקה הזאת לא נכונה.
מיכל הנר-דויטש: ברגע שיש מבחן האינצידנטליות בפסקה (1) ויש בו את הפירוט בסיפא של פסקה (1) -  אני חושבת שזה פשוט לא יפה.
מיכל הנר-דויטש: אני לא מצליחה להבין מה שונה זה ממה שהציעה הממשלה.
משה גפני: אז, אפשר לאשר את זה.
שגית אפיק: האם בעינייך זה לא שונה?
שגית אפיק: האם בעינייך זה אותו הדבר?
שגית אפיק: אם זה לא שונה, אין בעיה.
מיכל הנר-דויטש: קודם כל, צריך להוסיף את ה"בין במקום ההשתכרות...".
שגית אפיק: האם "במקום ההשתכרות" היה בתקנות?
שגית אפיק: "במקום ההשתכרות" לא הופיע בתקנות האש"ל לפי מה שאנחנו- - -
מיכל הנר-דויטש: כי עד היום הוצאות האש"ל שהותרו הן הוצאות של מחוץ למקום ההשתכרות.
מיכל הנר-דויטש: עכשיו, כשאנחנו באים ליישר קו ואומרים "הוצאות בגין ארוחות אינן הוצאות בייצור הכנסה - גם לא החמישה שקלים" - כדי לסגור את הקו הזה, אנחנו אומרים: המקום שבו מופיע מבחן האינצידנטליות הוא פסקה (1) של סעיף 32 שמדברת על הוצאות שמפרטות את אותו מבחן אינצידנטליות.
מיכל הנר-דויטש: ביקשנו להגיד שליד הוצאות הבית, הוצאות פרטיות, הגעה למקום ההשתכרות והוצאות בשל טיפול בילד יש הוצאות בגין ארוחות.
מיכל הנר-דויטש: בעינינו, הפתח לא נשאר.
מיכל הנר-דויטש: זה עדיין בכפוף- - -
שגית אפיק: זה נכון שבניסוח שלכם הפתח לא נשאר, אבל בניסוח הזה הפתח נשאר.
מיכל הנר-דויטש: איך?
שגית אפיק: הפתח נשאר, כי יהיו הוצאות שיעמדו במבחן.
מיכל הנר-דויטש: בבירור הכנסתו החייבת של אדם - - -
שגית אפיק: לפי הנוסח שלךְ, ברגע שזה כלול בפסקה (1) ועשיתם את זה לגבי הוצאות מטפלת, וזו היתה הבקשה מהוועדה, שיהיה ברור שהוצאות  מטפלת לעולם לא יוכרו.
מיכל הנר-דויטש: בעינינו, אין הבדל בין --
מיכל הנר-דויטש: --הוצאות מטפלת לבין הוצאות בגין ארוחות בין מחוץ למקום ההשתכרות ובין בתוך.
משה גפני: מה, אני לא יודע?
משה גפני: אני יכול לייצג אותם בלי שהם יגידו.
משה גפני: את אומרת: אותו דבר כמו במטפלות.
משה גפני: הוצאות אש"ל אינן מוכרות.
משה גפני: שלום על ישראל, וזהו.
מיכל הנר-דויטש: הוצאות בגין ארוחות- - -
משה גפני: בגין ארוחות, הוצאות אש"ל בין במקום העבודה - - -
מיכל הנר-דויטש: למעט ארוחה שמשתלבת עם לינה לפי תקנה 2(א).
משה גפני: לא כתוב אצלךְ: "למעט".
משה גפני: הוועדה מציעה לא לסגור את הפתח לגמרי, אלא להשאיר "שאינן הוצאות כרוכות ושלובות בתהליך הפקת ההכנסה" בניגוד להוצאות מטפלת.
משה גפני: בהוצאות מטפלת הוועדה היתה בדעה שאכן זה לא יוכר לצרכי מס, ובמקום זה היה תחליף - תחליף ראוי.
משה גפני: זאת אומרת, מסייעים לכל אלה שיוצאות לעבודה במעונות וכו' עם כל מה שדיברנו.
משה גפני: כאן הוועדה סבורה אחרת.
משה גפני: אני שואל: האם אפשר להגיע לנוסח מוסכם?
משה גפני: מה שאת אומרת ברור.
משה גפני: את אומרת: "סגרנו" - אני לא יודע לחזור על המלה שאת אמרת בגלל שלא למדתי את הליבה - "את הפתח לחלוטין".
מיכל הנר-דויטש: מבקשים לסגור.
משה גפני: מבקשים לסגור.
משה גפני: אתם אומרים "לא" וזהו.
משה גפני: את מוכנה להוסיף את העניין של הוצאות במקום לינה, שאם בן-אדם נמצא במקום העבודה שלו - - -
שגית אפיק: האם את מוכנה לשים את זה בחוק?
שגית אפיק: האם תַפני לתקנה פשוט?
מיכל הנר-דויטש: לא, לא אפנה לתקנה.
משה גפני: היא מכניסה את זה בחוק.
מיכל הנר-דויטש: אין לי בעיה גם להכניס את זה, אבל בכל מקרה - - -
משה גפני: אני באמצע דבריי.
משה גפני: להוציא את העניין שאם בן-אדם או גבר או אשה שעובדים ונמצאים במקום העבודה שלהם ונמצאים בלינה מחוץ לבית, אז ארוחת בוקר - אתם מסכימים שזה יהיה חלק מההוצאות, וזה בסדר.
משה גפני: זאת אומרת, חוץ מזה, הכל סגור ונעול לחלוטין.
משה גפני: אנחנו מבקשים: האם אפשר להגיע לנוסחא או לנוסח שהנוסח הזה ישאיר פתח?
מיכל הנר-דויטש: זה כל העניין.
משה גפני: זה לא יפגע בבג"ץ.
מיכל הנר-דויטש: לא. זה לא קשור לבג"ץ.
משה גפני: תגידי "זה לא קשור".
משה גפני: אם לא הבג"ץ, האם הייתם מביאים חוק?!
מיכל הנר-דויטש: זה צופה פני עתיד.
משה גפני: מה יש בעתיד?
מיכל הנר-דויטש: מה שעשינו בביטול תקנות האש"ל - - -
משה גפני: בעתיד יהיה לךְ עסק פרטי, ואת תרצי שיכירו בהוצאות שלך - את תדעי לשכנע כמו שאת משכנעת עכשיו, ואז תשכנעי הפוך.
משה גפני: ואז, יגידו: "מזל שהיה איזה גפני אחד שבכל אופן הגן על הזכויות שלי".
מיכל הנר-דויטש: אני מקווה לעשות כל כך הרבה כסף...
משה גפני: לגבי כסף, אני לא יודע ואני לא מבין בזה.
משה גפני: אבל, היה יפה פה בשבוע שעבר איך ישבה פה הממונה על ההגבלים העסקיים ונלחמה עם תדמור שהיה ממונה על ההגבלים העסקיים קודם.
מיכל הנר-דויטש: מלבב.
משה גפני: לא הייתי אומר "מלבב", אבל יפה.
משה גפני: אנחנו רוצים להשאיר פתח.
מיכל הנר-דויטש: מה שעשינו עם הבג"ץ הוא שביקשנו מהוועדה לבטל בעצם את הסמכת שר האוצר לעדכן.
מיכל הנר-דויטש: הבג"ץ בעצם טען כנגד אי-שימוש בסמכות שר האוצר, ואנחנו ביקשנו לבטל את סמכות שר האוצר לעדכן.
מיכל הנר-דויטש: עכשיו, אנחנו צופים פני עתיד.
מיכל הנר-דויטש: כדי למנוע "גברת פרי" אחר של הוצאות שהן עכשיו הוצאות בגין ארוחות - האם הוצאה בייצור הכנסה כן או לא, כאשר אין הגבלה סכומית וכל אחד לפי הסכומים שהוא מוציא בסיטואציה שלו - - -
משה גפני: אבל, אנחנו נותנים למנהל רשות המסים לקבל החלטה.
מיכל הנר-דויטש: אל"ף, זה תמיד.
מיכל הנר-דויטש: גם בהוצאות מטפלת היתה החלטה של מנהל רשות המסים.
משה גפני: אבל, פה אנחנו מסמיכים אותו בחקיקה.
מיכל הנר-דויטש: לא. זה אותו דבר.
משה גפני: תחשבי.
מיכל הנר-דויטש: אנסה להסביר.
משה גפני: אני מבין אותך.
משה גפני: הבנתי מה שאת אומרת.
משה גפני: תחשבי רגע.
משה גפני: תחפשי בכל אופן משהו.
משה גפני: עופר מנירב, בבקשה.
משה גפני: אחריו יהודה טלמון.
משה גפני: אני מבין שאתם מתנגדים לחוק הזה.
עופר מנירב: כן, אנחנו מתנגדים.
משה גפני: איזו הפתעה.
עופר מנירב: אבל, אנחנו מקבלים את התיקון שהציעה היועצת המשפטית של הוועדה עם התיקון שמיכל הכניסה: גם במקום העבודה וגם מחוצה לו.
עופר מנירב: לצערי, אתייחס לאקטואליה.
עופר מנירב: כל אותם כבאים שעבדו חמישה ימים היום לא זכאים לאש"ל.
עופר מנירב: אסור להם.
עופר מנירב: הם היו צריכים להפסיק את העבודה באמצע, לנסוע הביתה לאכול, משום שאסור להם - והם שכירים - ולא יוכרו להם הוצאות אש"ל.
עופר מנירב: אדוני, אפילו אם אנחנו נרצה לעשות את זה- - -
משה גפני: אתה יודע שאני יכול להביא לך דוגמאות הפוכות.
עופר מנירב: בטוח שאתה יכול, אבל לא בנושא של אש"ל.
משה גפני: תאמין לי שכן.
עופר מנירב: אתה יודע מה?
עופר מנירב: כבוד היושב-ראש, אני מאמין לך.
משה גפני: אבל, הכבאים זו דוגמא יפה.
עופר מנירב: אני רק אומר שאנחנו מגיעים כאן לדברים אבסורדיים שלא יעלו על הדעת, וזה לא רק עצמאיים.
עופר מנירב: פה זה גם שכירים.
משה גפני: יהודה טלמון, בבקשה.
יהודה טלמון: אדוני היושב-ראש, חברי-הכנסת, אתם יכולים לשאול את עצמכם מה עופר מנירב ואני באים לפה ומבלבלים לכם את המוח כל כך ומשחיתים את זמנכם בשביל כמה עשרות שקלים.
יהודה טלמון: אתם צריכים להבין: תעבירו את זה או לא תעבירו את זה - לעופר מנירב זה לא ישנה, ולי זה לא ישנה.
יהודה טלמון: אבל, זה משנה בדיוק לאותה שכבה חלשה, בין עצמאים ובין שכירים.
יהודה טלמון: זו בדיוק אותה שכבה שמוציאה את הנשמה מצאת החמה ועד צאת הנשמה בחוץ, מחוץ למקום העסק.
יהודה טלמון: תראו את האבסורד ולאיפה רשות המסים מוליכה את זה, וזה תמיד מזמין התחכמות, כי הם אומרים: "אם זה נלווה לשינה, זה בסדר".
יהודה טלמון: כלומר, אלו עצות ניתן עכשיו לאנשים?
יהודה טלמון: - "אם אתה כבר בחוץ, תעשה טובה תישאר כבר ותישן בחוץ.
יהודה טלמון: אז, גם הלינה מוכרת וגם ארוחת בוקר מוכרת".
יהודה טלמון: כלומר, עכשיו, זה ילך על דרך ההתחכמות.
יהודה טלמון: במקום ללכת בדרך הפשוטה, הישרה, שלא תזמין כל מיני עקיפות לא רצויות ולא ראויות, הולכים בדרך העקומה.
יהודה טלמון: לכן, אנחנו מבקשים מכם: אנחנו חושבים שיש פה אמירה חשובה.
יהודה טלמון: גם אם זה כסף קטן, אצל האנשים האלה זה בסוף מאד משמעותי.
משה גפני: האם עוד מישהו רוצה לומר דברים?
משה גפני: חזקי ישראל, בבקשה.
חזקיה ישראל: אנחנו גם מתנגדים לסעיף הזה.
חזקיה ישראל: אני חושב שהוא פוגע בשכירים.
חזקיה ישראל: אנחנו מקבלים את התיקון של היועצת המשפטית, וזאת עם התיקון "בין במקום ההשתכרות ובין מחוצה לו".
משה גפני: האם יש עוד מישהו רוצה להתייחס?
משה גפני: אני עושה הפסקה חמש דקות עד שהיא תסיים, ואז אנחנו נחליט על איזה חלק אנחנו הולכים.
משה גפני: לאחר מכן אנחנו נעבור לפקודת מס הכנסה (קרן נאמנות חייבת).
משה גפני: (הישיבה נפסקה בשעה 11:01.
משה גפני: )         	(הישיבה נתחדשה בשעה  11:35.
משה גפני: )
משה גפני: אני מבקש לומר שיש לנו ויכוח עם הממשלה, ובמקרה זה זה רשות המסים ואגף התקציבים.
משה גפני: הויכוח הוא כדלהלן: הממשלה טוענת שהוצאות אש"ל אינן הוצאות שמוכרות לצרכי מס בכלל, להוציא את המקרה בו אדם לן, בעקבות עיסוקו, בעקבות עבודתו, מחוץ לבית, ואז מכירים בארוחת בוקר כהוצאה.
משה גפני: במהלך הדיונים כאן אנחנו טוענים שאנחנו מקבלים את עמדת הממשלה באופן עקרוני, אבל אנחנו אומרים שיש מקרים - שזה חלק קטן של המקרים - שבהם הוצאות האש"ל הן הוצאות מוכרות.
משה גפני: אנחנו סבורים שאם אנחנו מנסחים את זה כפי שניסחה היועצת המשפטית של הוועדה, אנחנו נותנים סמכות למנהל רשות המסים לקבוע מה האש"ל שנקרא הוצאה שכרוכה ושלובה בתהליך הפקת ההכנסה.
משה גפני: אני רוצה להגיד למה אני מתכוון ומהו המקרה למשל שבו צריך כן להכיר בגלל שהוצאות האש"ל במקרה הזה כרוכות בעבודה באופן ברור.
משה גפני: המקרה הוא: הכבאים ביערות הכרמל.
משה גפני: הם נשארו במקום עבודתם במשך כמה ימים ולילות, והאוכל שהם רכשו שם, אם רכשו, זה חלק מתהליך הפקת העבודה.
משה גפני: אני מדבר על סוג מקרים כאלו.
משה גפני: אני חושב שהממשלה צריכה לקבל את עמדתנו.
משה גפני: לכן, אני סבור שהממשלה צריכה לקבל את הנוסח הזה כפי שאנחנו הצגנו אותו, ולא ללכת עד הקצה.
משה גפני: - להכיר עדיין באופן רעיוני ועקרוני עם סמכות מלאה בידי מנהל רשות המסים להחליט מה הן הוצאות האש"ל שהן יהיו פטורות ממס.
משה גפני: זו עמדתנו.
משה גפני: לא הגענו להסכמה.
משה גפני: עורכת-הדין מיכל דויטש, אמרתי מה הכיוון.
משה גפני: הכיוון הוא שאנחנו מכירים באופן עקרוני בעמדתכם, אבל, אנחנו אומרים שאנחנו לא מקבלים את העמדה שזה צריך להיות עד הקצה, כשאין מושג בכלל של הוצאות אש"ל שמוכרות.
משה גפני: אם הנוסח יהיה כפי שאנחנו אומרים ואני מוכן אפילו  להוסיף בנוסח שההחלטה בעניין הזה היא בידי מנהל רשות המסים - אני מוכן ללכת לנוסחאות מתאימות - אין יכולת, לדעתי, להגיש בג"ץ על דבר כזה, מכיון שאנחנו כבר קבענו את זה בתקנות.
משה גפני: אנחנו קובעים את זה בחקיקה.
משה גפני: נרשם גם בפרוטוקול מהו הכיוון עליו אנחנו מדברים.
משה גפני: לכן, אני מבקש מהממשלה להסכים להחלטה שלנו עם ניסוח כפי שאתם  מבקשים אותו, עד שאנחנו נגיע להצבעה בסעיף הזה.
משה גפני: לא חייבים ללכת נגד כל העולם.
משה גפני: אני חושב שעדיף שהנושא הזה יהיה בהסכמה.
משה גפני: אני חושב שאם הוא יהיה בהסכמה, זה ימנע גם בג"צים ותביעות כאלו שאינן סבירות.
משה גפני: זה לא המקרה של ורד פרי.
משה גפני: שם זה מקרה שונה לחלוטין.
משה גפני: שם בג"ץ קבע שהוצאות מטפלת והוצאות נסיעות, בתפישת עולם, הן הוצאות שצריך להכיר בהן.
משה גפני: אנחנו היינו צריכים לשנות את זה בחקיקה מוחלטת - להוציא את זה מהעניין.
משה גפני: אנחנו הבאנו את התחליף, כשהתחליף היה צהרונים, מעונות וכו'.
משה גפני: פה המקרה שונה.
משה גפני: אנחנו סבורים, בתפישת עולם, שיש הוצאות אש"ל שהן כן מפיקות ושהן חלק מהעבודה, למשל הכבאים ביערות הכרמל.
משה גפני: אנחנו סבורים שזה לא הוצאות מטפלת.
משה גפני: זה לא המקרה של ורד פרי שעתרה לבג"ץ ובג"ץ נתן לה סעד.
משה גפני: להערכתי, בג"ץ גם לא יתערב, אם זה יהיה הנוסח.
משה גפני: אבל, אתם תצטרכו להודיע לוועדה מה החלטתם.
משה גפני: לאן אנחנו עוברים?
משה גפני: אנחנו ועדה כזו משונה.
משה גפני: חוק הסדרים - שקט כזה, וכבר גמרנו אותו.
פניה קירשנבאום: אז, אני יכולה לנסוע לסקי.
משה גפני: חשבתי שאמרת: סין.
משה גפני: אני מדבר עם החשב הכללי, והוא אומר שהוא נוסע לסין, ועם הממונה על התקציבים - "נסעתי לסין".
משה גפני: מישהו נשאר פה בכל זאת לשמור על המדינה.
יהודה טלמון: יש להם הוצאות אש"ל, כשהם יוצאים לסין.
משה גפני: האם זה בגלל שזה חו"ל?
משה גפני: אבל, פה בארץ אין להם.
יהודה טלמון: אדוני היושב-ראש, מה ההבדל אם אתה עושה את הביזנס בפקין או כאן?
משה גפני: אבל, אם שוקי אורן נוסע מירושלים לבאר-שבע, אין לו הוצאות אש"ל.
משה גפני: אתה צודק לגבי ההבדל.
משה גפני: אבל, אין לו.
עופר מנירב: היום, עוד יש לו ארבעה שקלים.
דובר: לא. זה לא ארבעה שקלים.
דובר: זה בהסכם קיבוצי.
יהודה טלמון: למען ההגינות, צריך להבחין.
יהודה טלמון: יש להם הוצאות אש"ל, והשאלה היא מהו האש"ל הפטור.
יהודה טלמון: כיום, מארבעה שקלים הם עדיין פטורים, וב-1 ינואר הם גם לא יהיו פטורים על ארבעת השקלים האלה.
דובר: אבל, עדכנו אצלם.
מיכל הנר-דויטש: אבל, כל השאר נזקף כהכנסה.
מיכל הנר-דויטש: זה לא משנה.
יהודה טלמון: אבל, אצלם עדכנו.
מיכל הנר-דויטש: אבל, זה נזקף כהכנסה.
מיכל הנר-דויטש: זו המהות.
יהודה טלמון: זה נכון.
יהודה טלמון: אבל, שם הוא כן עדכן.
משה גפני: אנחנו עוברים לסעיף 46(5) - פקודת מס הכנסה (תיקון לפקודת מס הכנסה בעניין קרן נאמנות חייבת וקרן נאמנות פטורה).
משה גפני: אתה הראית לי מכתב שהם מסכימים?
שגית אפיק: הם גם היו כאן.
דוברת: היה דיון.
דוברת: איגוד קרנות הנאמנות היו פה.
שגית אפיק: - - - היה פה ודיבר בעד.
מיכל הנר-דויטש: הוא דיבר בעד, והסברנו שזו תקלה.
משה גפני: תגידי משפט או שניים על זה.
שגית אפיק: אני חושבת שסעיף 46(5), עמוד 85 בכחול, נדון בוועדה לפני שבועיים.
שגית אפיק: הסעיף מאפשר לקרן נאמנות חייבת לשנות את הסיווג שלה לקרן נאמנות פטורה, כשהמטרה היא ליצור איזו שהיא אחידות לגבי מיסוי קרנות הנאמנות לגבי חברות ולגבי יחידים ביחס לקיזוז הפסדים.
שגית אפיק: מדובר בתיקון שמעמדות הגופים שהופיעו כאן הוא תיקון ראוי שהם רצו אותו, וככל הנראה הוא לא נעשה עד עכשיו בשל תקלה.
שגית אפיק: כך את אומרת?
דוברת: לא אמרתי.
דוברת: היתה הוראת שעה.
שגית אפיק: היתה הוראת שעה ב-2006, ועכשיו הופכים אותה להוראת קבע.
מיכל הנר-דויטש: זו תהיה הוראת קבע בפקודה, אבל חד-סטרית, כלומר חד-פעמית.
שגית אפיק: פעם אחת אפשר יהיה לשנות.
שגית אפיק: בסך-הכל, זהו תיקון ראוי.
משה גפני: אין מחלוקת לגבי הסעיף הזה.
משה גפני: לכן, אני מבקש לפצל אותו, בהתאם למדיניות שלי שמה שאין לגביו מחלוקת - להביאו כחקיקה נפרדת.
משה גפני: לכן, פקודת מס הכנסה (קרן נאמנות חייבת) --
שגית אפיק: 46(5).
משה גפני: --אני מבקש את אישור הוועדה על פיצול הסעיף הזה ולהביאו כחקיקה נפרדת.
משה גפני: מי בעד הפיצול - ירים ידו?
משה גפני: ה צ ב ע ה     בעד - פה אחד נגד - אין נמנעים - אין ההצעה לפיצול, שהוצגה, נתקבלה.
משה גפני: הסעיף פוצל.
משה גפני: על סדר היום הצעת חוק התקציב לשנות הכספים 2011 ו-2012, התשע"א-2010, תקציב משרד הפנים.
משה גפני: החברים שהם חברי ועדת הכספים יודעים שהדיון על תקציב משרד הפנים תוכנן זמן רב  מראש, עוד לפני שקרה האסון הכבד שאירע ביערות הכרמל, ומטבע הדברים חלק מהדיון יתמקד גם בעניין הזה, אבל אני מבקש לקיים את הדיון המקורי על כל תקציב משרד הפנים.
משה גפני: במשרד הפנים יש נושאים רבים שהם נושאים מאוד חשובים מבחינת המדינה, בעיקר בנושא השלטון המקומי ומענקי האיזון.
משה גפני: אני מבקש לומר לחברי הוועדה שאני הייתי אמור לקיים דיון עם שר האוצר בתחילת השבוע לגבי הנושא של מענקי האיזון – ותכף נדבר על הכבאות, האם שר הפנים אשם או מי אשם בכל הדברים הללו שהם דברים מרכזיים בחיינו בארץ – ואתמול שוחחתי עמו והדיון הזה נדחה, בעיקר לגבי מענקי האיזון והנושא של המים.
משה גפני: מונחת הצעת חוק של הוועדה שעדיין לא נדונה בקריאה הטרומית לגבי הפיקוח על תעריפי המים או לפחות כל שינוי אחר שאמור להיעשות בעניין הזה.
משה גפני: שר האוצר אמר לי שראש הממשלה הטיל עליו מטלה, לגבי הנושא של נפגעי השרפה ביערות הכרמל, ולכן הפגישה הזאת נדחתה אבל אני אומר לכם שהפגישה הזאת תתקיים.
משה גפני: אני גם אעמוד בהבטחתי שתתקיים ישיבה כאן לפני אישור התקציב, ישיבה משותפת עם שר האוצר ועם שר השיכון לגבי מצוקת הדיור.
משה גפני: אנחנו נשתדל לעמוד בהתחייבויות שלנו.
משה גפני: אני מבקש לומר שבנושא של מענקי האיזון אנחנו נמצאים בבעיה מאוד מאוד קשה.
משה גפני: מאוד קשה.
משה גפני: נפגש אתי יושב ראש מרכז השלטון המקומי, נפגשים אתי ראשי רשויות, והמצוקה היא גדולה ויש דיונים לגבי הנושא הזה.
משה גפני: אכן יש שיפור לעומת מה שהיה בקדנציה הקודמת, ואני חייב לומר זאת.
פניה קירשנבאום: כמה זה השיפור?
משה גפני: יש שיפור.
משה גפני: בקדנציה הקודמת היה פחות והיום יש יותר.
משה גפני: בתקציב 2011 הולך להיות עוד יותר.
משה גפני: על כל פנים, יש יותר.
גאלב מג'אדלה: השאלה כמה.
משה גפני: היותר הזה איננו רלוונטי מכיוון שזה לא במצב שמשנה את המצב באופן דרמטי.
משה גפני: מדובר על 2 מיליארד ו-400 מיליון שקלים.
פניה קירשנבאום: זה מה שהיה גם בשנה שעברה.
משה גפני: כן, בשנה שעברה, אבל אני דיברתי על הקדנציה הקודמת.
משה גפני: מה שקרה מ-2003, הייתה נגיסה מאוד קריטית בעניין הזה של מענקי האיזון ואנחנו יודעים, ולא רק בהם.
משה גפני: מטבע הדברים ואני מתאר לעצמי שחברים יבקשו את התייחסות השר לגבי הנושא של מערך הכבאות במדינת ישראל.
משה גפני: אנחנו חברי הוועדה מצטערים צער רב באסון הכבד והנורא שמדינת ישראל לא ידעה כמותו בנושא כזה.
משה גפני: אנחנו שולחים את תנחומינו למשפחות השכולות.
משה גפני: אנחנו מאחלים איחולי החלמה לפצועים מהאסון הכבד הזה.
משה גפני: אנחנו מתפללים שהאסון הזה יהיה האחרון ולא יחזור על עצמו.
משה גפני: היה כאן דיון, אדוני השר, לגבי הקמת ועדת חקירה בעניין הזה וכל אחד תכף יביע את דעתו לאחר שנשמע את הסקירה שלך.
משה גפני: לדעתי לא צריך להקים ועדת חקירה.
משה גפני: הנושא ברור, הוא לא התחדש היום.
משה גפני: אני זוכר שלפני עשר שנים נדמה לי, עת הייתי יושב ראש ועדת הפנים של הכנסת, שלושה דיונים נוקבים וקשים.
משה גפני: נדמה לי שרומח עוד לא היה.
משה גפני: אני חושב שזה היה לפני שנכנסת לתפקיד והדיונים היו אותם דיונים עם אותו עיקרון ורעיון.
משה גפני: אני ביקשתי מהעוזר שלי להביא את הפרוטוקולים, ואין לי ספק שאמרתי – ואני גם זוכר שאמרתי – שהאסון הזה יקרה.
משה גפני: לא יכול היה שלא לקרות.
משה גפני: פשוט לא יכול היה לא לקרות.
משה גפני: זאת לא ועדת חקירה שיש איזה דבר מסובך שצריך לבדוק מי אשם ומי לא אשם.
משה גפני: הבמה היא שלך אדוני השר אבל אני רוצה לומר לך מילה אישית.
משה גפני: אני אומר לך את זה בארבע עיניים, אבל לא חשוב שגם החברים ישמעו את הדברים.
משה גפני: אני שמעתי את הראיונות שלך בתקשורת ושאלו אותך פעם אחר פעם למה עסקת בילדי העובדים הזרים, למה עסקת בהבטחת הכנסה של אברכים, למה עסקת בהקפאה, ולמה לא עסקת בזה.
משה גפני: אני כמעט שברתי את הרדיו.
משה גפני: למה לא אמרת להם שאתם, התקשורת, אתם, חודשיים במדינת ישראל עוסקים מבוקר ועד לילה בהבטחת הכנסה של אברכים, זה מה שנוגע למדינת ישראל ולקיומה, חודשיים מנהלים דיון על הבטחת הכנסה של אברכים.
משה גפני: למה לא אמרת להם את זה?
משה גפני: אתם מדברים עלי למה אני לא התרעתי?
משה גפני: אני התרעתי פעם אחר פעם, הממשלה כולה, הממשלות כולן אשמות במחדל הזה.
משה גפני: באים אליך בתקשורת ובאים אליך בטענות למה לא אמרת?
משה גפני: הם שאלו אותך בעניין הזה?
משה גפני: מישהו מכלי התקשורת בא ואמר שאנחנו עומדים בפני אסון בנושא של מערך הכיבוי?
משה גפני: כשאני הייתי יושב ראש ועדת הפנים, היו דיונים על זה אבל שורה וחצי הייתה בעיתונים.
משה גפני: כמעט מילה לא הוזכרה בטלוויזיה, על דיונים של ועדת הפנים אז.
משה גפני: איפה שמענו בתקשורת שבאו ואמרו שיש אסון שעומד להתרחש במדינת ישראל ברגע שתפרוץ שרפה בסדר גודל כזה?
משה גפני: יש בצורת, העצים יבשים, אין כבישי גישה, ואף אחד לא מדבר על העניין הזה.
משה גפני: למה לא סגרו את הכבישים?
משה גפני: למה נתנו לאוטובוס לנסוע?
משה גפני: למה פינו את התושבים מבית אורן ונתנו לרכבים להגיע לשם?
משה גפני: שאלות שצריך לשאול אותם, אבל קודם כל שואלים אותך, למה לא אמרת להם?
משה גפני: למה לא אמרת להם איפה הם היו?
משה גפני: הרי ודאי שאם הייתה תקשורת חזקה בעניין של מערך הכבאות, התביעות שלך היו נענות יותר בקלות.
משה גפני: הרי אנחנו יודעים איך זה עובד במדינה.
משה גפני: מה שהיה להם בראש חודשיים זאת הבטחת הכנסה לאברכים.
אליהו ישי: אדוני היושב ראש, אני מודה לך.
אמנון כהן: את זה אמרת לשר בארבע עיניים.
משה גפני: כן, בארבע עיניים.
אליהו ישי: אני מודה לך.
אליהו ישי: באמת ימים קשים, כאב עצום ואנחנו עם משפחות השכול.
אליהו ישי: יש גם שאלות רבות.
אליהו ישי: אני אתייחס בפורום הזה בקצרה ועוד יהיו הרבה פורומים בהם אני אתייחס ואפרט.
אליהו ישי: כשאני ביקשתי בדיון בקבינט ביום שישי שעבר ועדת חקירה, אני יודע היטב למה אני מבקש אותה.
אליהו ישי: מכל מקום, אני אומר מספר מלים ולאחר מכן שמעון רומח, נציג הכבאות שאמור לצאת, ידבר וייתן סקירה במסגרת תקציב משרד הפנים בראש וראשונה לגבי מערך הכבאות ולאחר מכן יתקיימו הדיונים האחרים שמטבע הדברים כנראה פחות יעניינו את החברים, אבל אנחנו ניתן סקירה כללית על הכל.
שלי יחימוביץ': על התקציב הכללי של משרד הפנים.
אליהו ישי: על הכל.
אליהו ישי: על התקציב הכללי של משרד הפנים, הרשויות המקומיות, גם רשות ההגירה, כיבוי.
אליהו ישי: אני אתחיל קודם כל בכיבוי משום שנציב הכבאות צריך לצאת לעיסוקיו הרבים מטבע הדברים.
אליהו ישי: מכל מקום, אמרתי ואני חוזר ואומר, אדוני יושב ראש הוועדה, אמרתי גם בכלי התקשורת שהרי נושא שמעניין את התקשורת, מטבע הדברים שם ידובר יותר מאשר בדברים שמעניינים פחות ושם ידובר פחות.
אליהו ישי: אוי לו לשר שיתעסק בדבר אחד ולא יתעסק בעת ובעונה אחת בכל הנושאים שתחת ידיו.
אליהו ישי: תארו לכם שהייתי מתעסק רק בדבר אחד והיו שואלים אותי איך אני כשר לא עוסק בנושאים אלו ואלו.
אליהו ישי: אני צריך לעסוק בכל הדברים.
אליהו ישי: הדבר שעסקתי בו הכי הרבה, הדבר שהיה בראש סדר העדיפויות אצלי במשרד – הוא  לא היה בראש  סדר העדיפויות היומי התקשורתי וכדומה -  ואפשר לבדוק את כל ארכיון המשרד ולראות שיצאו מכתבים ותכתובות, פגישות ודיונים, יותר מכל נושא אחר היה מערך הכבאות.
אליהו ישי: גם כשדנו על מענקי איזון ותקציב הרשויות המקומיות, תקציב הכבאות בתוכו כי החלק שלהם הוא חלק מרכזי וחלק חשוב מאוד.
אליהו ישי: לכן כל העניין שעסקנו בו בעיקר היה מערך הכבאות.
אליהו ישי: בכל נושא אחר, תאמין לי, עסקנו באחוזים בודדים בהשוואה למערך הכבאות אבל זה לא היה מתוקשר כי לא הייתה דליקה ברוך השם.
אליהו ישי: צריך לומר את האמת בצורה מדויקת.
אליהו ישי: בשנת 2002 ביקשתי לא לבטל את מערך הכיבוי האווירי.
אליהו ישי: כתבתי מכתב לממשלה, יש מסמכים שאני יכול לתת לכל חברי הכנסת, היה דיון בממשלה, בממשלת שרון הראשונה, ושם כולם הצביעו בעד ביטול הכיבוי האווירי למרות שהזהרתי והתרעתי במכתב שאני אשלח אותו לכולם עוד היום.
אליהו ישי: התרעתי על כך שבאירוע חבלני או דליקה יהיה כאן אירוע המוני, אסון המוני, ואני מבקש לא לבטל את הכיבוי מהאוויר.
אליהו ישי: ממשלת ישראל, בראשותו של שרון שיהיה בריא, בממשלה הראשונה שלו, כולם הצביעו בעד ביטול ההחלטה, להוציא את שרי ש"ס.
אליהו ישי: מאז, אחרי ההתרעות והאזהרות, אני כפוף לממשלה.